stanford-oval/wikipedia huggingface dataset:
Tietovalkama

Tietovalkama (engl. data haven) on lähinnä teoreettinen tietojärjestelmä jonka tarkoituksena on suojella siihen tallennettua tietoa kaikilta valtiohallinnon toimilta. Suojakeinoina käytetään niin teknisiä keinoja (mm. salaus, hajautetut järjestelmät) ja juridisia keinoja (palvelimien sijainti alueilla, joiden lainsäädäntö ei puutu järjestelmien toimintaan, ja jotka eivät taivu ulkovaltojen asettamiin pakotteisiin).
Tietovalkamien perustarkoituksena on sallia oikeus sananvapauteen ja tarjota mahdollisuus paljastaa tietoja, joiden paljastaminen muualla voisi johtaa vakaviin seurauksiin. Toisaalta tietovalkamien tarkoitus on olla puolueeton siihen tallennetun tiedon suhteen, jolloin järjestelmä sallii kansainvälisen oikeuden ja kansainvälisten sopimusten vastaisen aineiston tallentamisen; täysin vapaa tietovalkama sallisi siis tekijänoikeusrikkomukset ja joillain alueilla kielletyt toiminnat (mm. uhkapelit). Kääntöpuolena täysin puolueeton tietovarasto tarjoaisi suojapaikan myös terroristeille ja muille rikollisille, joiden toimintaa ei voida perustella ihmisoikeuksilla.
Termin "data haven" keksi tieteiskirjailija William Gibson vuoden 1986 romaanissaan Kreivi Nolla. Ajatusta valtion suojaamasta keskitetystä tietovalkamasta kehitteli myös Neal Stephenson vuoden 1999 romaanissa Cryptonomicon. Tosimaailmassa tietovalkama-ajatusta kokeiltiin vuonna 2000, kun HavenCo-niminen yritys perusti tietovalkaman Sealandiin. Freenet-vertaisverkko on esimerkki yrityksestä rakentaa hajautettu tietovalkama olemassa olevan Internetin yli. Rajatummassa mielessä IPREDator ja Wikileaks ovat myös esimerkkejä paikallisen lain sallimasta tiedon julkaisusta.
Terhi (kasvi)

| Terhi |
| --- | --- |

Uhanalaisuusluokitus
 
Suomessa::  Silmälläpidettävä 
 
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Boraginales
Heimo::  Lemmikkikasvit Boraginaceae
Suku::  Terhit Asperugo
Laji::  procumbens
Kaksiosainen nimi
 Asperugo procumbens  L. 
Katso myös
   Terhi (kasvi) Wikispeciesissä   Terhi (kasvi) Commonsissa 
Infobox OKNimi-testi OK: 
Terhi (Asperugo procumbens) on lemmikkikasveihin (Boraginaceae) kuuluva pienikukkainen ja karkeakarvainen euraasialainen kasvilaji.
Ulkonäkö ja koko

Yksivuotinen terhi kasvaa 20–70 senttimetriä korkeaksi. Varsi on rento, särmikäs ja karhean väkäkarvainen. Karvaiset lehdet ovat osaksi lähes vastakkain, suikeita ja tylpähköjä. Alimmat lehdet ovat ruodillisia, ylimmät ruodittomia. Tumman punasiniset kukat ovat lehtihankaisia. Kukan verhiö on vastakohtainen, kukinnan jälkeen suureneva ja lopulta litteä, kahdesta suippoliuskaisesta osasta muodostunut. Teriö on 2–3 millimetriä leveä, nielukyhmyt ovat valkoisia. Terhi kukkii Suomessa kesä-elokuussa. Kasvin tiheänystermäiset hedelmät takertuvat helposti esimerkiksi ihmisten vaatteisiin.
Pohjois-Suomessa laji on tunnettu myös nimellä tervaheinä.
Levinneisyys

Terhi lienee alun perin kotoisin Länsi-Aasian ja Kaakkois-Euroopan vuoristoista. Nykyään lajia tavataan lähes koko Euroopassa Irlantia ja Pohjois-Venäjää lukuun ottamatta. Terhiä kasvaa myös Kaukasuksen alueella sekä paikoin Lähi-idässä, Keski-Aasiassa ja Pohjois-Afrikassa. Laji on levinnyt myös Pohjois-Amerikkaan ihmisen mukana.
Suomessa terhiä voi tavata koko maasta, mutta esiintyminen on keskittynyt toisaalta Ahvenanmaalle ja Etelä-Suomen rannikkoalueille, toisaalta Lappiin. Laji on muinaistulokas Ahvenanmaalla ja rannikkoseuduilla, ja uustulokas Pohjois-Suomessa, jonne se on levinnyt Vienan Karjalasta. Muualla laji on satunnainen. Missään päin Suomea laji ei kuitenkaan nykyään ole yleinen.
Elinympäristö

Terhi on vanha kulttuurin seuralaislaji, jota tavataan Suomessa puutarhoissa, perunapelloilla, komposteilla, navetanseinustoilla ja joutomailla. Pohjois-Suomessa laji on toisinaan peltojen rikkaruoho. Terhi on Suomessa harvinaistunut ennen kaikkea maatalojen pihapiirin siistiytymisen myötä.
Käyttö

Terhin juurta on Englannissa käytetty värjäämiseen värikrapin (Rubia tinctorium) sijaan.
Aiheesta muualla

Kasviatlas 2022: Terhin levinneisyys Suomessa.
Pinkka, Lajintuntemuksen oppimisympäristö: Terhi (Asperugo procumbens)
Luontoportti: Terhi (Asperugo procumbens)
ITIS: Asperugo procumbens (englanniksi)
United States Department of Agriculture (USDA): Asperugo procumbens (englanniksi)
Flora of China: Asperugo procumbens (englanniksi)
Terhin hedelmiä.
Teenage Mutant Ninja Turtles 3: Mutant Nightmare

| Teenage Mutant Ninja Turtles 3: Mutant Nightmare |
| --- | --- |

Kehittäjä:  Konami
Julkaisija:  Konami
Jakelija:  4Kids Entertainment
Pelisarja:  Teenage Mutant Ninja Turtles
Julkaistu:  PlayStation 2  1. marraskuuta 2005  1. marraskuuta 2005 Nintendo DS  1. marraskuuta 2005  24. marraskuuta 2005 Xbox  1. marraskuuta 2005  14. huhtikuuta 2006 Nintendo GameCube  1. marraskuuta 2005
Lajityyppi:  tappelu, seikkailu
Pelimuoto:  yksinpeli, moninpeli
Ikäluokitus:  12+
Alusta:  PlayStation 2 Nintendo DS Xbox Nintendo GameCube
Jakelumuoto:  DVD
Lisää peliartikkeleitaVideopelien teemasivulla
Infobox OK : 
Teenage Mutant Ninja Turtles 3: Mutant Nightmare on Konamin kehittämä ja marraskuussa 2005 julkaisema tappelupeli. Peli perustuu animaatiosarjaan Teini-ikäiset mutanttininjakilpikonnat. Pelin tapahtumat keskittyvät animaatiosarjan kolmanteen tuotantokauteen.
Kentät

Pelissä on yhteensä neljä eri tasoa, joita kutsutaan pelissä ”Episodes”. Jokaisella tasolla on oma juoni, joka ei liity mitenkään seuraavaan tasoon.
Kentät > Episode 1: Trouble With Triceratons

Triceratonit ovat saapuneet maaplaneetalle yrittääkseen löytää Fugitoidin. Turtlesit suojelevat Fugitoidia ja seuraavat Triceratoneja avaruuteen, kun April ja Casey joutuvat vangituksi.
Kentät > Episode 1: Trouble With Triceratons > Pomovastukset

Komentaja Mozar
Trigolem (Zanramon)
Kentät > Episode 2: Bishop's Gambit

Agentti Bishopin johtaman maansuojeluyksikön agentit ovat siepanneet Mestari Tikun. Tämän vuoksi Turtlesien täytyy pelastaa mestarinsa hallituksen virkavallan miehiltä.
Kentät > Episode 2: Bishop's Gambit > Pomovastukset

Unknown Chopper
Unknown Car
Tiukka ja Paikka (kahdesti)
Archeloga
Tappaja
Agentti Bishop
Kentät > Episode 3: Exodus

Oroku Saki teeskentelee olevansa huolissaan oleva liikemies, joka New Yorkin siivoamisen ohella onkin alkanut keräämään Tricerationien teknologiaa New Yorkin kunnostuksen keskeltä. Oroku Sakin tarkoituksena on käyttää kerättyä teknologiaa päästäkseen avaruuteen jahtaakseen Utromeita.
Kentät > Episode 3: Exodus > Pomovastukset

Auto Viper
Genochimera Foot
Amazonian Blade Bots
Oroku Saki
Hunni
Karai
Exo-Silppuri
Kentät > Nightmare

Neljäs taso on bonustaso, jonne pääsee suorittamalla kolmannen tason Exodusin. Bonustasolla Ylivertaiseksi Drakoksi muodostuneet Drako ja Ylivertainen ninja ovat varastaneet lordi Samanaikaisen aikavaltikkaan ja lähettävät Turtlesit, sekä Tikun neljään eri ulottuvuuteen. Taso perustuu löyhästi televisiosarjan jaksoihin 71-75, joissa jokainen Turtles joutuu omanlaiseensa painajaiseen. Pelissä painajaiset poikkeavat sarjasta muun muassa kaikkien unet liittyvät nykyhetkeen, eikä tulevaisuuteen.
Äänirooleissa

| 0 | 1 | 2 |
| --- | --- | --- |
|  Michael Sinterniklaas  | … |  Leonardo   |
|  Wayne Grayson  | … |  Michelangelo   |
|  Sam Riegel  | … |  Donatello   |
|  Frank Frankson  | … |  Raphael   |
|  Marc Thompson  | … |  Casey Jones, Drako, Ylivertainen Daimyo   |
|  Veronica Taylor  | … |  April O'Neil   |
|  Scottie Ray  | … |  Silppuri   |
|  Greg Carey  | … |  Hunni   |
|  Dan Green  | … |  Mortu, komentaja Mozar   |
|  David Brimmer  | … |  Zanramon   |
|  Ted Lewis  | … |  Ylivertainen Ninja   |
|  David Zen Mansley  | … |  Agentti Bishop, Tappaja   |
|  Karen Neil  | … |  Karai   |
|  Mike Pollock  | … |  Kenraali Blanque   |
|  Oliver Wyman  | … |  Fugitoidi   |
The Sims: Taikaa

| The Sims: Taikaa> The Sims: Makin' Magic |
| --- | --- |

Kehittäjä:  Maxis
Julkaisija:  Electronic Arts
Suunnittelija:  Will Wright
Pelisarja:  The Sims
Pelimoottori:  Proprietary engine
Julkaistu:  Helmikuu 2000
Lajityyppi:  Simulaatio, stragetia
Pelimuoto:  yksinpeli
Ikäluokitus:  ESRB: T  Virheellinen ESRB-arvo  PEGI: 7
Alusta:  Windows, Mac OS X, PlayStation 2
Lisenssi:  Suljettu lisenssi
Jakelumuoto:  CD
Lisää peliartikkeleitaVideopelien teemasivulla
Infobox OK   : 
The Sims: Taikaa (engl. The Sims: Makin' Magic) -lisäosa tuo alkuperäiseen The Sims -peliin uusia ominaisuuksia, kuten taiat, taikakaupunki ja uudet huonekalut.
Aiheesta muualla

Virallinen The Sims -sivu (Arkistoitu – Internet Archive) (englanniksi)
SimFinland Foorumi (Arkistoitu – Internet Archive)
| 0 | 1 | 2 |
| --- | --- | --- |
| The Sims:   | The Sims: Livin' It Up | The Sims: House Party | The Sims: Hot Date | The Sims: Lomalla | The Sims: Lemmikit | The Sims: Superstar | The Sims: Taikaa |  |
| The Sims 2:   | The Sims 2: Yliopisto | The Sims 2: Yöelämää | The Sims 2: Kauppa auki | The Sims 2: Lemmikkielämää | The Sims 2: Vuodenajat | The Sims 2: Matkoilla | The Sims 2: Vapaa-aika | The Sims 2: Kaupunkikämppä |  |
| The Sims 3:   | The Sims 3: Maailmanmatkaaja | The Sims 3: Unelmaduuni | The Sims 3: Iltahuvit | The Sims 3: Täyttä Elämää | The Sims 3: Lemmikit | The Sims 3: Superstara | The Sims 3: Supernatural | The Sims 3: Vuodenajat | The Sims 3: Yliopistoelämää | The Sims 3: Paratiisisaari | The Sims 3: Tulevaisuuteen |  |
| The Sims 4:   | The Sims 4: Duunipäivä | The Sims 4: Kaupunkielämää | The Sims 4: Kimppapuuhaa | The Sims 4: Kylpyläpäivä | The Sims 4: Vampyyrit |  |
| The Sims Tarinat:   | The Sims Elämäntarinat | The Sims Lemmikkitarinat | The Sims Selviytymistarinat |  |
| Konsolipelit:   | MySims | The Sims ryntää raitille | The Urbz: Sims in the City | The Sims 2: Autiosaari |  |
| Muut:   | Project Rene (The Sims 5) | The Sims Online (EA Land) | The Sims Medieval | The Sims -videopeli | The Sims -elokuva |  |
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
The Hindu

| The Hindu |
| --- | --- |

Lehtityyppi:  päivälehti
Kustantaja:  The Hindu Group
Julkaisija:  Kasturi and Sons Limited
ISSN:  ISSN 0971-751X
Levikki:  1 176 597 (2019)
Perustettu:  1878
Päätoimittaja:  Suresh Nambath
Sitoutuneisuus:  keskusta-vasemmisto
Kotikunta:   Chennai, Intia
Kotimaa:  Intia
Sivukoko:  Broadsheet
Ilmestymistiheys:  päivittäin
Kieli:  englannin kieli
Aiheesta muualla
870996147, 746947049, 1193490728, 769115109, 823519602, 1035120528, 675817275 ja 940619157 OCLC
www.thehindu.com
The Hindu on englanninkielinen Intiassa päivittäin ilmestyvä sanomalehti. Sen katsotaan olevan kallellaan keskusta-vasemmistoa päin. Loppuvuodesta 2019 lehden levikki oli 1 176 597 kappaletta, mikä tekee siitä The Times of India -lehden jälkeen maan suurimman englanninkielisen lehden.
The Hindu oli yksi ensimmäisistä intialaisista sanomalehdistä, joka avasi omat internetsivunsa vuonna 1995.
Lehden perusti Ganapathy Subramania Iyer Chennaissa vuonna 1878. Aluksi se ilmestyi viikoittain, mutta ilmestymistiheys nousi päivittäiseksi 1889.
Vuonna 2018 lehden päätoimittajaksi nimitettiin Suresh Nambath.
Timecode (albumi)

| Timecode Patrick Moraz |
| --- | --- | --- |

LP-levyn kansikuva.
Studioalbumin tiedot
 Julkaistu: 1984
 Formaatti: LP, MC
 Tuottaja(t): Patrick Moraz ja  Barry Radman  Lee de Carlo
 Tyylilaji: Progressiivinen rock
 Kesto: 38.23
 Levy-yhtiö: Lamborghini Records
Patrick Morazin muut julkaisut
| Coexistence 1980 | Timecode 1984 | Future Memories II 1984 |
Timecode (tai levyetiketin mukaan Time Code) on sveitsiläissyntyisen ja muun muassa Yes-yhtyeessä vaikuttaneen kosketinsoittaja Patrick Morazin studioalbumi vuodelta 1984. Albumin ovat tuottaneet Moraz ja Barry Radman yhteistyössä Lee de Carlon kanssa ja sen on kustantanut Lamborghini Records. Sanoitusapua kappaleisiin Moraz on saanut John McBurnielta.
Alkuperäisiä LP-levyjä on valmistanut ja markkinoinut Norjan Oslossa toiminut Nonstop (toisaalla muoto Non Stop) Musicservice A/S.
Kappaleet

Kappaleet on säveltänyt Patrick Moraz ja sanoittanut John McBurnie lukuun ottamatta instumentaalikappaletta "Black Brains of Positronic Africa" ja kappaletta "You Are the Vision of My Dream", jonka on sanoittanut Moraz.
Sivu 1
No Sleep Tonight (Includes "Take Off") – 4:50
I Want U – 3:57
Beyond the Pleasure – 3:48
Life in the Underworld – 4:13
Overload – 3:27
Sivu 2
Black Brains of Positronic Africa – 5:00
Elastic Freedom (In Search of) – 4:14
Shakin' with the Passion – 3:59
You Are the Vision of My Dream – 4:55
LP-levyn etiketissä Sivu 1 on merkitty A-puoleksi ja Sivu 2 B-puoleksi.
Laulujen julkaisijat ovat Time Code Music Ltd / High Speed Music Ltd.
Thodenin talo

Thodenin talo on kauppahuoneen omistaja Johan Adolf Thodén vuonna 1836 rakennuttama rakennus Pietarsaaressa Runeberginkadulla. 1850-luvulla rakennukseen tehtiin laajennusosa  ja pihapiiriin rakennettiin pienempiä rakennuksia. Vuonna 1918 Strengbergin tupakkatehdas osti talon johtajiensa asunnoksi. Vuonna 1966 tupakkatehdas myi kiinteistön Pietarsaaren kaupungille. Taloon sijoittui siihen saakka hajallaan ympäri kaupunkia toiminut lastentarhanopettajaopisto. Taloon muutti suomenkielinen työväenopisto, kun lastentarhanopettajaopistolle valmistui oma kiinteistö vuonna 1981.
Tanskan kieli

| Tanskan kieli |
| --- | --- |
   Alueet, joissa tanska on virallinen kieli   Alueet, joissa tanska on vähemmistökieli
Oma nimi:  det danske sprog
Muu nimi:  dansk
Tiedot
Alue:  Tanska, Färsaaret, Grönlanti, Pohjois-Saksa (Schleswig-Holstein)
Virallinen kieli:   Tanska    Färsaaret   Euroopan unioni   Tunnustettu vähemmistökieli:    Grönlanti    Saksa
Puhujia:  6 miljoonaa
Sija:  ei 100 suurimman joukossa
Kirjaimisto:  latinalainen
Kielenhuolto:  Dansk Sprognævn
Kielitieteellinen luokitus
Kielikunta:  indoeurooppalaiset kielet
Kieliryhmä:  germaaniset kielet   pohjoisgermaaniset kielet
Kielikoodit
ISO 639-1:  da
ISO 639-2:  dan
ISO 639-3:  dan
 Ohje 
Tanskan kieli (omakielinen nimi: dansk) on indoeurooppalaiseen kielikunnan pohjoisgermaaniseen haaraan kuuluva kieli. Se on läheistä sukua ruotsin ja norjan kielille.
Tanskan kieli on virallinen kieli Tanskassa ja toinen Färsaarten virallisista kielistä. Saksan Schleswig-Holsteinissa puhutaan myös tanskaa ja se on siellä virallisesti suojeltu vähemmistökieli.
Erityispiirteitä

Piirteitä, jotka erottavat tanskan muista skandinaavisista kielistä:
Vanhat spirantit ovat osittain säilyneet vokaalien jälkeen.
Vanhat klusiilit /k/ ja /ɡ/ ovat säilyneet sanan alussa.
”stød” (suomen glottaaliklusiilia vastaava ”tauko”) vastaa ruotsin ja norjan musikaalista aksenttia
kaikki konsonantit lausutaan lyhyinä
Tanskan aakkoset

Tanskassa käytetään latinalaisia aakkosia ja kolmea muuta kirjainta: Æ/æ, Ø/ø ja Å/å. Ennen vuoden 1948 reformeja aa:ta käytettiin å:n sijasta. Vanhoissa nimissä aa saattaa yhä esiintyä, jolloin se on aakkosjärjestyksessä samanarvoinen å:n kanssa.
| 0 | 1 | 2 |
| --- | --- | --- |
|  A, a – a  B, b – be  C, c – se  D, d – de  E, e – e  F, f – æf  G, g – ge  H, h – hå  I, i – i  J, j – jåd  |  K, k – kå  L, l – æl  M, m – æm  N, n – æn  O, o – o  P, p – pe  Q, q – ku  R, r – ær  S, s – æs  T, t – te  |  U, u – u  V, v – ve  W, w – dobbelt-ve  X, x – æks  Y, y – y  Z, z – sæt  Æ, æ – æ  Ø, ø – ø  Å, å – å  |
Historiaa

Tanska ja ruotsi alkoivat erottautua muista skandinaavisista kielistä vuoden 1000 paikkeilla. Noihin aikoihin tapahtui seuraavia muutoksia:
vanhoista diftongeista tuli monoftongeja (ai → e, au → ö/o, eu → ö)
3-sukujärjestelmästä siirryttiin 2-sukujärjestelmään
substantiivien taivutus yksinkertaistui huomattavasti
Ruotsi ja tanska eriytyivät toisistaan 1500-luvulla [lähde? ], kun Raamattua alettiin kääntää kansankielille. Ruotsalainen Kustaa Vaasan Raamattu julkaistiin 1541, ja sen kääntäjät halusivat tarkoituksella kirjoittaa mahdollisimman puhtaalla ruotsin kielellä, jossa ei olisi tanskalaisia vaikutteita. Tanskan kirjakielen perusta oli Kristian III:n käännös, joka valmistui vuonna 1550.
Aikaisemmin tanskassa aloitettiin saksan tavoin jokainen substantiivi isolla alkukirjaimella.
Kieli oli toinen Grönlannin virallisista kielistä kunnes grönlannista tuli ainut virallinen kieli kansanäänestyksellä vuonna 2009.
Fonologia > Vokaalit

Useimmissa tanskan muodoissa analysoidaan nykyään olevan 12 pitkää ja 13 lyhyttä vokaalia sekä kaksi švaa-vokaalia, jotka esiintyvät vain painottomissa tavuissa. Näin ollen tanskassa on yhteensä 27 vokaalifoneemia, joka on maailman mittapuulla poikkeuksellisen suuri määrä. Lisäksi diftongeja on ainakin 19, joista kaikkien alkusegmentti on lyhyt vokaali ja loppusegmentti [j], [w] tai [ɐ̯].
|  | etu> lavea | etu> pyöreä | keski> lavea | taka> lavea | taka> pyöreä |
| --- | --- | --- | --- | --- | --- |
| suppea | i iː | y yː |  |  | u uː |
| lähes suppea | e̝ e̝ː |  |  |  |  |
| puolisuppea | e eː | ø øː |  |  | o oː |
| väli |  |  | ə |  |  |
| puoliväljä | ɛ ɛː | œ œː |  | ʌ | ɔ ɔː |
| lähes välja | æ | œ̞ œ̞ː | ɐ |  |  |
| väljä |  | ɶ |  | ɑ ɑː | ɒ ɒː |
Fonologia > Konsonantit

|  | Labiaalit | Alveolaarit | Palataalit | Velaarit | Uvulaarit/ Faryngaalit | Glottaalit |
| --- | --- | --- | --- | --- | --- | --- |
| Nasaalit | m | n |  | ŋ |  |  |
| Klusiilit | p⠀b | t⠀d |  | k⠀g |  |  |
| Frikatiivit | f | s | (ɕ |  |  | h |
| Approksimantit | v | l | j |  | ʁ |  |
Useimmilla konsonanttifoneemeista on huomattavan erilaisia allofoneja riippuen siitä, sijaitseeko se tavun alussa vai koodassa. Foneettisesti klusiilien välillä ei ole eroa soinnillisuudessa, vaan konsonanttien /p t k/ ja /b d g/ välinen ero ilmenee enemmänkin aspiraatiossa sekä fortis–leenis-erona. Tavun alussa soinnilliset konsonantit ääntyvät aspiroituneina [pʰ tsʰ kʰ] tavun alussa. Tavun lopussa /b d/ ääntyvät [w ð̠˕ˠ], kun taas /g/ voi ääntyä [j] tai [w]; esimerkiksi bage, bagværk ja bagt ääntyvät [ˈb̥æːj ˈb̥æwˌʋœɐ̯g̊ ˈb̥ɑg̊d̥].
Tavunloppuinen /v/ ääntyy [w].
Äänne [ɕ] esiintyy muun muassa sanoissa /sjovˀ/ [ɕɒwˀ] sekä /tjalˀ/ [tɕælˀ]. Se analysoidaan joskus omaksi foneemikseen, mutta yleensä sitä pidetään /j/:n allofonina konsonanttien /s t/ jäljessä.
Tavunalkuinen /r/ ääntyy [ʁ], mutta tavun lopussa se ääntyy vokaalina [ɐ̯] tai yhdistyy edeltävään vokaaliin.
Fonologia > Prosodia

Foneemisen sanapainon lisäksi tanskassa esiintyy suprasegmentaalinen stød, jota merkitään yleensä yläindeksissä olevalla glottaaliklusiilin merkillä /ˀ/. Stød ilmenee yleensä laryngalisaationa, mutta se voi ilmetä myös glottaaliklusiilina. Stødillä on foneeminen merkitys: esimerkiksi sanat ven ’ystävä’ ja vend ’käänny’ (imperatiivi) äännetään /ˈvɛn/ ja /ˈvɛnˀ/.
Numerot

Tanskassa lukusanat eroaa muun muassa suomen ja ruotsin lukusanojen muodostamisesta. Ensinnäkin 20:n jälkeen ykkösluvut luetaan ennen kymmenlukuja, eli esimerkiksi 21 on en og tyve (yksi-ja-kaksikymmentä). Toisekseen 49:ään asti kantalukuna toimii kymmenen, kun taas 50:stä 99:ään 20. Tanskalaiselle siis 50 ei ole 5 × 10 vaan 2½ × 20 eli halvtreds, alun perin halvtredsindstyve, ja 51 on en og halvtreds.
Kielinäyte

»Alle mennesker er født frie og lige i værdighed og rettigheder. De er udstyret med fornuft og samvittighed, og de bør handle mod hverandre i en broderskabets ånd. »
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Danish 101 Learn Danish online (englanniksi)
Euroopan unionin viralliset kielet
bulgaria · englanti · espanja · hollanti · iiri · italia · kreikka · kroatia · latvia · liettua · malta · portugali · puola · ranska · romania · ruotsi · saksa · slovakki · sloveeni · suomi · tanska · tšekki · unkari · viro
Tanskan vokaalikaavio.
Pinkeillä alueilla stød esiintyy kuten standarditanskassa. Vihreiden alueiden murteissa stød ilmenee tonaalisena kuten riikinruotsissa ja norjassa. Sinisillä alueilla ei ole stødiä eikä tooniaksenttia.
Timely Comics

Timely Comics oli Yhdysvalloissa toiminut sarjakuvakustantamo, josta tuli myöhemmin Marvel Comics. Timely julkaisi sota-aikana supersankarisarjakuvia, mutta toisen maailmansodan jälkeen supersankarit eivät olleet enää suosiossa ja yhtiö alkoikin julkaisemaan mm. eläinsarjakuvia ja kauhusarjakuvia. Vuonna 1951 yhtiön nimi muuttui Atlas Comicsiksi.
Timely Comicsin luomat sarjakuvahenkilöt > Sankarit

| Sankari | Tiivistelmä | Arkkivihollinen |
| --- | --- | --- |
| Enkeli | Supervoimaton etsivä-supersankari |  |
| Ihmissoihtu | Yksi supersankareista, jotka taistelivat Akselivaltoja vastaan. Tappoi lopulta Adolf Hitlerin tämän Berliinin bunkkeriin | Akselivallat, ennen Namor |
| Kansalainen V | Englantilainen supersankari, joka taisteli Liittoutuneiden puolella Toisessa maailmansodassa. Alkuperäinen paroni Zemo tappoi Kansalaisen V:n | Natsi-Saksa |
| Kapteeni Amerikka ja Bucky | Tieteellinen koe teki Steve Rogersista supersotilas kapteeni Amerikan, jonka pariksi tuli taidokas Bucky | Punakallo, Adolf Hitler |
| Neiti Amerikka | Yksi Hyökkääjien jäsenistä | Natsi-Saksa |
| Namor | Atlantiksen kostava poika | Akselivallat, ennen Ihmissoihtu |
| Namora | Prinssi Namorin serkku | Natsi-Saksa |
| Patriootti | Nykyisin kolmas kapteeni Amerikka | Natsi-Saksa |
Thoas (Lemnoksen kuningas)

Thoas (Lemnoksen kuningas)
Thoas (m.kreik. Θόας) oli kreikkalaisessa mytologiassa Dionysoksen ja Ariadnen poika ja Lemnoksen kuningas. Hän oli Hypsipylen isä ja Stafyloksen, Oinopionin ja Peparethoksen veli.
Thoas toimi sotapäällikkönä Rhadamanthyksen armeijassa, ja hän sai palkkioksi palveluksistaan Lemnoksen saaren. Hän perusti saarelle Lemnoksen kaupungin, jonka kuninkaaksi hän ryhtyi.
Thoas sai vaimonsa Myrinan kanssa tyttären, Hypsipylen. Kun Lemnoksen saaren naiset surmasivat myöhemmin kaikki saaren miehet, Hypsipyle säästi isänsä. Yhden kertomuksen mukaan Hypsipyle kätki isänsä, mutta muut naiset löysivät ja surmasivat tämän ja myivät Hypsipylen Lykurgokselle orjaksi. Toisessa versoissa Hypsipylen jätti isänsä ajelehtimaan merelle arkussa, jonka kalastajat löysivät ja toivat rantaan. Täällä hän nai nymfi Oinoen ja sai tämän kanssa pojan, Sikinoksen. Kolmannessa versiossa Thoas pakeni veljensä Oinopionin luo Khioksen saarelle. Neljännessä Hypsipyle lähettää isänsä laivalla Tauriiseen, mutta tämän tultua ilmi Hypsipyle joutuu pakenemaan muilta naisilta. Hän kuitenkin jää merirosvojen vangiksi, jotka myyvät hänet Thebaan orjaksi Lykokselle.
Thoaksella oli isältään saadut kaksi suurta hopeista maljaa, jotka Hefaistos oli takonut. Hänen kuolemansa jälkeen ne siirtyivät hänen tyttärelleen.